OpenLLM-France/wikimedia huggingface dataset:
# Adolph Kupffer

Adolph Theodor Kupffer (en rus: Адольф Яковлевич Купфер), (9 (17) de gener de 1799, Jelgava, Curlàndia, Imperi Rus - 23 de maig (4 de juny) de 1865, Sant Petersburg, Imperi Rus), fou un físic-químic rus fundador del dipòsit de la norma de peses i mesures a Rússia i del principal observatori de física a Rússia.
Kupffer tenia 11 germans i 4 germanes i era fill d'un comerciant alemany amb seu a Jelgava (ara Letònia). El 1813 completà els seus estudis secundaris a l'institut alemany de Jelgava i inicià els superiors a la Universitat de Tartu. Posteriorment estudià mineralogia a la Universitat de Berlín i química a la Universitat de Göttingen, on obtingué el seu doctorat en filosofia natural amb especialitat mineralogia.
Arribà a Sant Petersburg el 1821, on hi publicà els seus primers treballs i impartí un curs de meteorologia. Obtingué la càtedra de Química i Física de la nova Universitat de Kazan, però abans de començar el seu curs, el Ministeri d'Educació l'envià a l'estranger per comprar instruments de mesura físics i astronòmics i complir amb el professor d'astronomia Ivan Simonov (1794-1855). Tornà a Kazan el 1824 i començà a estudiar el magnetisme terrestre, fent les seves primeres observacions. Es va instal·lar un edifici al pati de la universitat, sense metalls, per desenvolupar un magnetòmetre.
Fou elegit membre de l'Acadèmia Russa de les Ciències en Mineralogia (1828) i en Física (1840). El 1828 realitzà un viatge d'estudi al sud dels Urals i als Urals Centrals. En 1829, l'Acadèmia organitzà una expedició que tenia com a objectiu estudiar el camp magnètic al voltant al voltant del Mont Elbrús al Caucas. Hi anà acompanyat per Édouard Ménétries (per a la secció zoològica), Carl Anton von Meyer (per a la part botànica) i Heinrich Lenz. Aquest és el primer que fa aquest tipus d'estudi en aquests llocs observant que la intensitat del camp magnètic es debilita a mesura que augmenta l'altura. De tornada a Sant Petersburg, tingué un observatori construït a la paret nord de la fortalesa de Pere i Pau, anomenada "observatori magnètic".
Kupffer proposà establir un sistema únic de pesos i mesures a Rússia. Fou responsable d'organitzar les normes bàsiques, quant a masses i longituds. Fou elegit acadèmic ordinari el 1843 i nomenat conseller d'Estat el 1851. El 1859 representà a Rússia al Congrés de l'Associació Internacional per a la Introducció d'un Sistema Uniforme de Pesos i Mesures, celebrat a Bradford. A partir de 1857, França i Rússia intercanvien les seves dades meteorològiques. Viatjà a Europa occidental per iniciar negociacions amb diversos països i organitzar un sistema de comunicació telegràfica. De fet, no tingué temps per beneficiar-se dels fruits de la seva feina, ja que es refredà en el seu camí cap a l'observatori per treballar l'anemògraf quan tornà de París i morí d'una pneumònia mal tractada. Fou enterrat al cementiri luterà de Sant Petersburg.

## Referències

* 1 2 3 «РБС/ВТ/Купфер, Адольф Яковлевич — Викитека». [Consulta: 24 maig 2019].
# Equació de Liénard

En matemàtiques, més concretament en l'estudi de sistemes dinàmics i equacions diferencials, una equació de Liénard és una equació diferencial de segon ordre, que duu el nom del físic francès Alfred-Marie Liénard.
Durant el desenvolupament de la ràdio i la tecnologia de les vàlvules de buit, s'utilitzaven molt les equacions de Liénard ja que es poden usar per modelar circuits oscil·latoris. Sota certes suposicions addicionals el teorema de Liénard garanteix la unicitat i existència d'un cicle límit per a tal sistema.

## Definició

Siguin f i g dues funcions contínuament diferenciables en R, sigui g una funció imparella i f un funció parella. Llavors l'equació diferencial ordinària de segon ordre de la forma
    ${d^{2}x \over dt^{2}}+f(x){dx \over dt}+g(x)=0$
s'anomena equació de Liénard.

## Sistema de Liénard

L'equació pot ser transformada en el sistema d'equacions diferencials ordinàries bidimensional equivalent. Es defineix
    $F(x):=\int _{0}^{x}f(\xi )d\xi$
    $x_{1}:=x$
    $x_{2}:={dx \over dt}+F(x)$
Llavors
    ${\begin{bmatrix}{\dot {x}}_{1}\\{\dot {x}}_{2}\end{bmatrix}}=\mathbf {h} (x_{1},x_{2}):={\begin{bmatrix}x_{2}-F(x_{1})\\-g(x_{1})\end{bmatrix}}$
s'anomena sistema de Liénard.
Alternativament, com que l'equació de Liénard és en si mateixa una equació diferencial autònoma, la substitució $v={dx \over dt}$ fa que l'equació de Liénard esdevingui una equació diferencial ordinària de primer ordre:
    $v{dv \over dx}+f(x)v+g(x)=0$
que pertany a l'equació d'Abel de segona classe.

## Exemple

L'oscil·lador de Van der Pol
    ${d^{2}x \over dt^{2}}-\mu (1-x^{2}){dx \over dt}+x=0$
és una equació de Liénard. La solució d'un oscil·lador de Van der Pol té un cicle límit. Tal cicle té una solució de l'equació de Liénard amb$f(x)$ negatiu per $|x|$ petit i $f(x)$ positiu altrament. L'equació de Van der Pol no té cap solució analítica exacta. Tal solució per al cicle límit existeix si $f(x)$ és una funció constant definida a trossos.

## Teorema de Liénard

Un sistema de Liénard té un cicle límit únic i estable que envolta l'origen si satisfà les propietats addicionals següents:
* g(x) > 0 per tot x > 0;
* $\lim _{x\to \infty }F(x):=\lim _{x\to \infty }\int _{0}^{x}f(\xi )d\xi \ =\infty ;$
* F(x) té exactament una arrel positiva per algun valor p, on F(x) < 0 per 0 < x < p i F(x) > 0 i és monotònica per x > p.

## Referències

* ↑ Liénard, A. (1928) "Etude des oscillations entretenues," Revue générale de l'électricité 23, pp. 901–912 and 946–954.
* ↑ Liénard equation at eqworld.
* ↑ Abel equation of the second kind at eqworld.
* ↑ Pilipenko A. M., and Biryukov V. N. «Investigation of Modern Numerical Analysis Methods of Self-Oscillatory Circuits Efficiency», Journal of Radio Electronics, No 9, (2013). http://jre.cplire.ru/jre/aug13/9/text-engl.html
* ↑ For a proof, see Perko, Lawrence. Differential Equations and Dynamical Systems. Third. Nova York: Springer, 1991, p. 254–257. ISBN 0-387-97443-1.

## Enllaços externs

* Michiel Hazewinkel (ed.). Liénard equation. Encyclopedia of Mathematics (en anglès). Springer, 2001. ISBN 978-1-55608-010-4.
* LienardSystem a PlanetMath
# Makàrovo (Marí El)

* Per a altres significats, vegeu «Makàrovo».
Makàrovo (en rus: Макарово) és un poble de la República de Marí El, a Rússia, que en el cens del 2010 tenia 63 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Oulad Chrif

Oulad Chrif (àrab أولاد الشريف) és una comuna rural de la província de Taza de la regió de Fes-Meknès. Segons el cens de 2014 tenia una població total de 9.237 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Niltava

Niltava és un gènere d'ocells de la família dels muscicàpids (Muscicapidae).

## Taxonomia

Segons la Classificació del Congrés Ornitològic Internacional (versió 11.2, 2021) aquest gènere està format per 7 espècies:
* Niltava davidi - Niltava del pare David.
* Niltava grandis - Niltava grossa.
* Niltava macgrigoriae - Niltava de McGrigor.
* Niltava sumatrana - Niltava de Sumatra.
* Niltava sundara - Niltava sundara.
* Niltava vivida - Niltava de Taiwan.
* Niltava oatesi - Niltava ventre-rogenca.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 696-697. ISBN 978-84-16728-37-4.
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
# Job de Roincé

Job de Roincé (Joseph Boreau de Roincé) (Segré, Maine i Loira, País del Loira 18 d'abril de 1896 - 30 de desembre de 1981), fou un periodista i escriptor, una de les figures remarcables del regionalisme bretó.
Nascut fora de Bretanya, estudià a Kastell Paol (Finisterre) i conegué Yann-Vari Perrot, qui l'engrescà en el naixement de Bleun Brug.
Després de la Primera Guerra Mundial, participà en la creació del Grup Regionalista Bretó amb altres membres de l'Action Française de Charles Maurras. Més tard fou membre del Partit Nacional Bretó. Del 1925 al 1945 fou director del Courrier de la Mayenne, i el 1950, a Rennes, de Nouvelles de Bretagne.

## Obres

* Double victoire, (conte), Mayenne. 1931.
* Un drame au large Pièce en 3 actes. La Voix de l'Ouest - Rennes. 1945.
* Au Pays de Léon, son histoire, ses légendes, ses pardons, Rennes, H. Riou-Reuzé, 1946. Collection Mes Cahiers.
* Ici Rennes, Rennes, Riou-Reuzé, 1948. Causeries historiques.
* Les Heures glorieuses du 41e R.I. X 1965, historique complet du 41e R.I. de ses origines à nos jours, plusieurs chapitres consacrées à la conquête de L'Algérie et aux guerres de 1914-1918 et 1939-1945.
* Charleroi 1914, Rennes, Imprimerie Les Nouvelles, 1967
* Le Livre de l'Armistice : l'Allemagne à Genoux (Novembre 1918), Imprimerie Les Nouvelles, Rennes, 1968.
* La Cuisine rustique. Bretagne, Maine, Anjou, Forcalquier, Morel, 1970, amb la col·laboració d'Yvonne Meynier.
* La Bretagne malade de la république, Rennes, imprimerie Les Nouvelles, 1971.
* Le colonel Armand, marquis de la Rouërie, Lanore, Paris, 1975.
* Le drame de Quiberon (1795). Imprimerie ' Les nouvelles ' à Rennes, 1976.
* Histoire de Chouans, Fernand Lanore, 1978.
* Mémorial des martyrs d'Avrillé. Rennes, Les nouvelles, 1979.
* Figures de Chouans, Fernand Lanore, Paris, 1980.
# Disc Hologràfic Versàtil

El Disc Hologràfic Versàtil (HVD) (en anglès, Holographic Versatile Disc, HVD) és una tecnologia de disc òptic. Pot contenir moltes més vegades de quantitat d'informació que un disc Blu-ray. Es fa servir una tècnica coneguda com a holografia co-lineal, pel qual dos raigs làsers verds col·limen en un sol raig.

## HVD Alliance

HVD Alliance és un grup de companyies que s'han unit en un fòrum de proves i discussió tècnica de tots els aspectes del disseny i producció d'HVD amb l'esperança d'accelerar el desenvolupament. Aquesta aliança formada originalment per sis companyies a Yokohama, Japó, el 2 de febrer de 2005.

## Referències

* ↑ «Six companies to form " Holographic Versatile Disc (HVD) Alliance"». physorg.com. [Consulta: 11 juny 2011].
# Bedside Press

Bedside Press va ser una empresa editorial de còmics fundada el 2014 per Hope Nicholson i amb seu a Winnipeg, Manitoba, Canadà.
Va publicar una àmplia gamma de còmics i altres llibres, incloent col·leccions d'antologies com The Secret Loves of Geek Girls, i reimpressions històriques com les aventures de Brok Windsor. També va publicar contingut nou d'artistes o escriptors emergents i creadors com Margaret Atwood, Trina Robbins i Roberta Gregory.
El novembre de 2019, Bedside Press va cessar les seves operacions després que l'editor Nicholson reconegués una agressió sexual.

## Referències

* ↑ Spitcyna, Elena «Hope is Back in Town». The Uniter, 04-02-2016 [Consulta: 14 febrer 2016].
* ↑ Markusa, Marcy «Q&A: Winnipeg comic book publisher pushes back against female stereotypes». CBC, 27-01-2016 [Consulta: 14 febrer 2016].
* ↑ Johanne Tolo, Julia. «Margaret Atwood Is Writing a Superhero Comic Book». Electric Literature, 09-12-2015. [Consulta: 14 febrer 2016].
* ↑ Dowling, James «Hope Nicholson Closes Bedside Press Following Sexual Assault Admission». Multiversity Comics, 23-11-2019 [Consulta: 29 novembre 2019].
# Barrow-in-Furness

Barrow-in-Furness és un poble del districte de Barrow-in-Furness, Cúmbria, Anglaterra. Té una població de 44.624 habitants i districte de 67.321.

## Referències

* ↑ (anglès)«Barrow-in-Furness». City Population. [Consulta: 27 maig 2018].
* ↑ (anglès)«Barrow-in-Furness». City Population. [Consulta: 27 maig 2018].
# Manglars de Godavari-Krishna

Els manglars Godavari-Krishna són una ecoregió de manglars de la costa oriental de l'Índia.

## Ubicació i descripció

L'ecoregió abasta una superfície de 7.000 quilòmetres quadrats, en els enclavaments discontinus que s'estenen des de l'estat d'Orissa al nord fins a Tamil Nadu al sud. La comunitat més gran de manglars de l'ecoregió es troba al delta dels rius Godavari i Krishna a Andhra Pradesh; altres comunitats de manglars es troben a Point Calimere a Tamil Nadu, el llac Pulicat a Andhra Pradesh i Tamil Nadu, i els Manglars Bhitarkanika i Llac Chilika a Orissa.

## Flora

Els mangles predominants són totes de les espècies com Avicennia marina, Suaeda spp., Rhizophora spp. i Bruguiera spp. Aquests tenen un dosser espès i un sotabosc de plantes enfiladisses i arbustos.

## Fauna

Els manglars són un hàbitat costaner important per a molta vida salvatge, com ara els cocodrils d'aigua salada que s'allotgen entre les arrels i s'alimenten de peix i d'altres espècies en aquesta càlida barreja d'aigua dolça i marina. Aquests manglars acullen molts insectes, mol·luscs, gambes, crancs i peixos, així com 140 espècies d'aus, inclosa l'amenaçada sisó emplomallat (Eupodotis indica), coneguda per les exhibicions de vols de reproducció dels mascles en forma de salts i grans comunitats d'aus aquàtiques com ara com els ardeids, els flamencs (Phoenicoptreus spp.), els pelicans bectacats (Pelecanus philippensis), els becplaners (Platalea spp.) i els tàntals de l'Índia (Mycteria leucocephala).

## Amenaces i preservació

Els manglars són vulnerables al desenvolupament costaner, incloent la cria del llagostí, i d'altres pràctiques d'agricultura que desvien l'aigua dolça en arribar a la costa i a la urbanització costanera. La majoria de manglars de la costa est de l'Índia han estat arrencats i, mentre que el 14% de l'ecoregió està sota protecció en el Santuari de Vida Salvatge i Ocells de Point Calimere, al santuari d'Ocells de l'Estany Pulicat i al Parc Nacional de Bhitarkanika, fins i tot aquestes zones no romanen estalvies d'amenaces.

### Tipus i severitat de les amenaces

A causa de les amenaces continuades per part de les activitats humanes, l'estat de conservació d'aquesta ecoregió es va canviar de perill a crític. La major part de les amenaces sobre els boscos és pel cultiu de gambes, l'agricultura, les plantacions i el desenvolupament urbà. La contaminació per escorrenties urbanes i agrícoles exerceix grans tensions en aquest delicat ecosistema i en les etapes juvenils de moltes espècies de peixos i invertebrats que utilitzen els manglars com a vivers i són altament susceptibles a canvis en la qualitat ambiental (Spalding et al. 1997).
Altres amenaces són el desviament d'aigua dolça per a l'agricultura que impedeix o redueix la renovació regular del sistema, fent que les els manglars quedin estancats. La construcció de ports i canals també redueix els fluxos d'aigua dolça, augmentant així la salinitat més enllà dels nivells de tolerància de les comunitats florals i faunals.

## Referències

* ↑ «Mangroves-Southern Asia: Eastern coast of India» (en anglès). World Wildlife Fund. [Consulta: 1r desembre 2019].
# Old Edwardians FC

L'Old Edwardians FC és un club de futbol de Sierra Leone de la ciutat de Freetown. Disputa els seus partits a l'Estadi Nacional de Sierra Leone. També és conegut com a Old Edwards o simplement Edwards. El seu uniforme és blau.

## Palmarès

* Lliga de Sierra Leone de futbol:
** 1990
* Copa de Sierra Leone de futbol:
** 1984, 2001

## Futbolistes destacats

* Mohamed Kallon
* Ibrahim Kargbo
* Mustapha Bangura
* Lamin Junior Tumbu Conteh
* Abu Bakarr Tostao Kamara
* Lyndon Kallalah Thomas
* John Agina Sesay

## Referències

* ↑ «NATIONAL LEAGUE TEAMS». thefarfoot.weebly.com. [Consulta: 9 febrer 2019].
* ↑ «Sierra Leone - List of Champions». RSSSF. [Consulta: 16 agost 2019].
* ↑ «Sierra Leone - List of Cup Winners». rsssf.com. [Consulta: 16 agost 2019].
# Niltava de Taiwan

La niltava de Taiwan (Niltava vivida) és una espècie d'ocell de la família dels muscicàpids (Muscicapidae) endèmica de l'illa de Taiwan. Habita els boscos tropicals i subtropicals de frondoses humits de l'estatge montà. El seu estat de conservació es considera de risc mínim.
La niltava ventre-rogenca (N. oatesi) del continent asiàtic, que és de mida més gran, anteriorment es considerava coespecífica de la niltava de Taiwan.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «niltava de Taiwan». Diccionari dels ocells del món. TERMCAT. [Consulta: 30 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 697. ISBN 978-84-16728-37-4.
* ↑ BirdLife International. «Small Vivid Niltava. Niltava vivida» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 30 desembre 2021].
* ↑ «Species Updates – IOC World Bird List» (en anglès americà). [Consulta: 27 maig 2021].
# Mengabril

Mengabril és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Ladinhac

«Ladinhac» té aquests significats:
* Ladinhac, en francès Ladignac-sur-Rondelles, municipi francès al departament de Corresa, regió del Llemosí
* Ladinhac (Alta Viena), municipi francès al departament de l'Alta Viena, regió del Llemosí
* Ladinhac (Cantal), municipi francès al departament del Cantal
# Estació de La Corunya

Línia Trenhotel Galícia :
L'estació de la Corunya, també coneguda com a la Corunya-San Cristovo (en gallec A Coruña-San Cristovo), és l'estació de ferrocarril més important de la ciutat de la Corunya, a Galícia. Aquesta concentra el trànsit de passatgers i l'estació de San Diego les mercaderies. És de caràcter terminal.
L'edifici principal es va construir l'any 1935 i és obra d'Antonio Gascué Echeverría. És d'una arquitectura única en les estacions espanyoles, i fins i tot europees, essent l'única juntament amb la de Hèlsinki, del mateix estil. És una barreja entre racionalisme i de postguerra.
L'estació està situada al carrer Joaquín Planells s/n, al costat de la Ronda d'Outeiro, relativament apartada del centre de la ciutat, encara que ben comunicada en autobús.

## Història

El ferrocarril va arribar a la ciutat el 10 d'octubre de 1875 amb la inauguració del tram La Corunya-Lugo de la línia que havia d'unir Palència amb la capital corunyesa.
El 10 de desembre de 2011 es va posar en servei el tram d'Alta Velocitat entre Ourense i la Corunya, pel qual circulen des de llavors trens Avant. Està prevista una remodelació de l'estació arran de l'arribada de l'alta velocitat.

### Futura estació intermodal

El futur de l'estació està en fase d'estudi, basant-se principalment en les directrius de l'urbanista Joan Busquets. Es pretén agrupar en el mateix edifici l'estació de tren, d'autobusos, taxis i metro lleufer, creant a més un gran parc en superfície, un augment dels serveis, un corredor verd, el soterrament de les vies i fins i tot, donant-se la possibilitat d'un jardí botànic en l'actual platja de vies. El finançament aniria a càrrec de la Xunta de Galícia, Adif, Vialia i el mateix ajuntament, mitjançant la construcció d'habitatges o edificis de serveis entorn del parc i al solar que deixaria lliure l'actual estació d'autobusos.

## Vegeu també

* Estació d'A Coruña-San Diego
* Estació d'Elviña-Universidade

## Enllaços externs

* Informació de l'estació a la web d'Adif
# Marcos Alonso Imaz

Marcos Alonso Imaz (Santander, 16 d'abril de 1933 – Santander, 6 de març de 2012), més conegut com a Marquitos, fou un futbolista professional càntabre que jugava com a defensa.
És recordat especialment a causa de la seva participació en les cinc Copes d'Europa que el Reial Madrid va guanyar durant els 1950s.

## Carrera esportiva

Durant la seva carrera va jugar amb el Racing de Santander, Reial Madrid, Hèrcules CF, Reial Múrcia, Calvo Sotelo i Toluca de Santander. Amb els madrilenys va guanyar sis campionats de lliga i cinc Copes d'Europa: a l'edició 1955–56 de la Copa d'Europa, va marcar el gol que significava el 3–3 contra l'Stade de Reims, en un partit que el Madrid acabaria guanyant per 4–3.
Entre el 1955 i el 1960 Marquitos va disputar dos partits amb la selecció espanyola, en dos amistosos.

## Vida personal i mort

El fill de Marquitos, Marcos Alonso Peña, fou també futbolista i entrenador, que va jugar amb èxit a l'Atlètic de Madrid i el FC Barcelona, entre d'altres. El seu net, Marcos Alonso Mendoza, també ha jugat amb el Real Madrid, i actualment amb el Futbol Club Barcelona.
Marquitos va morir el 6 de març de 2012 a Santander, un mes abans del seu 79è aniversari.

## Palmarès
### Reial Madrid

* Copa d'Europa: 1955–56, 1956–57, 1957–58, 1958–59, 1959–60
* Copa Intercontinental: 1960
* Lliga espanyola: 1954–55, 1956–57, 1957–58, 1960–61, 1961–62
* Copa del Generalíssim: 1961–62
* Copa Llatina: 1955, 1957

## Referències

* ↑ «Real Madrid CF – All the players in European Cups». RSSSF [Consulta: 1r maig 2015].
* ↑ Spain unveil provisional party; UEFA.com, 30 juny 2009
* ↑ European Cup winner Marquitos dies aged 78; The Guardian, 7 març 2012
* ↑ Muere 'Marquitos', legendario defensa del Madrid; El Mundo, 7 març 2012 (castellà)

## Enllaços externs

* Marquitos a BDFutbol
* Dades amb la selecció espanyola
* Marquitos a National-Football-Teams.com (anglès)
* Biografia al web del Reial Madrid (castellà)
# Old Faithful

L'Old Faithful, traduït al català com a Vell Fidel, és un dels guèisers més coneguts del parc nacional de Yellowstone, a Wyoming, Estats Units. Allà hi ha uns 100 guèisers actius, entre ells l'Old Faithful que expulsa aigua cada 90 minuts durant un període de 5 minuts i arriba a alçades entre 55 i 75 metres.
"Old Faithful" és la imatge més famosa del parc nacional de Yellowstone. Segons algunes fonts, és el guèiser més famós del món. Va rebre el seu nom quan va ser descobert el 1870 a causa de la regularitat de les seves erupcions. Aquesta regularitat no és perfecta, però els treballadors del parc prediuen erupcions cada hora amb una incertesa de ±10 minuts i un 90% d'exactitud. L'interval mitjà entre erupcions és de 90 minuts, però és bimodal i les erupcions més duradores són seguides per intervals més llargs.

## Referències

* ↑ About Old Faithful, the Most Famous Geyser in the World
* ↑ «Geyser Observation and Study Association». Arxivat de l'original el 2012-02-21. [Consulta: 14 juliol 2016].

## Enllaços externs

* Càmera web del guèiser Old Faithful
* Pel·lícula completa presa per la càmera web de l'Old Faithful
* Old Faithful Informació en anglès a la pàgina de Yellowstone.
* Vídeo de l'Old Faithful a Nationalgeographic.com.
# Niltava grossa

La niltava grossa (Niltava grandis) és una espècie d'ocell de la família dels muscicàpids (Muscicapidae) que s'estén de l'Himàlaia oriental al sud-est asiàtic, inclosa Sumatra. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «niltava grossa». Diccionari dels ocells del món. TERMCAT. [Consulta: 30 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 697. ISBN 978-84-16728-37-4.
* ↑ BirdLife International. «Large Niltava. Niltava grandis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 30 desembre 2021].